Liche glo 'n mens moet streef na iets beter | Maroela Media
Covid-19-statistieke: SA sterftes steek 50 000-kerf verby
Liche glo 'n mens moet streef na iets beter
Liche Nel van die Hoërskool Menlopark spog met onderskeidings in al agt haar vakke – Afrikaans, Engels, wiskunde, lewensoriëntering, fisiese wetenskap, rekeningkunde, Duits en rekenaartoepassingstegnologie.
Haar pa, Len, is 'n bestuurder by die Harvest Group en haar ma, Michelle, is 'n regsekretaresse.
Ná 'n vakansie in Kaapstad beplan dié slimkop om aktuariële wetenskap te gaan studeer aan die Universiteit Stellenbosch.
Liche gaan fliek graag, veral saam met haar sussie en vriendinne. Haar suster, Milene, is in gr. 10. Wanneer sy tyd het om te ontspan geniet sy dit om verskillende sportsoorte op televisie te volg, veral as dit atletiek, rugby of tennis is.
Sy probeer ook om daagliks, wanneer sy tyd het, die nuus dop te hou om op datum te bly van die goed wat in ons wêreld gebeur. Sy hou van fietsry en geniet dit om te lees.
Haar lewensfilosofie is:
Ek glo dat 'n mens bó jou omstandighede, ongeag wat dit is, moet streef na iets beter.
Sy beskou haar ouers as die rolmodelle by wie sy elke dag iets kan leer en sy sê hulle speel 'n groot rol in wie sy as mens is.